钦定古今图书集成/明伦汇编/氏族典/第632卷 > 《元史》 > 夹谷清臣
## 钦定古今图书集成/明伦汇编/氏族典/第632卷 > 《元史》 > 夹谷清臣

按《金史夹谷清臣传》：“清臣本名阿不沙，胡里改路桓
笃人也。姿状雄伟，善骑射。皇统八年，袭祖駮达猛安。
大定元年，闻世宗即位，率本部军六千，赴中都会之，
以功迁昭武大将军，从右副元帅纥石烈志宁为管
押万户，接应左都监完颜思敬，逐窝斡馀党，败之柔
远，至抹拔里达，悉获之。贼平，迁镇国上将军，知颍顺”
军事，迁乌古十垒部族节度使。十二年，授右副都点
检，迁左副都点检，出为陕西路统军使，兼知京兆府
事。二十六年，改西京留守，阅三岁，迁枢密副使。明昌
元年，初议出师，以本职充东北路兵马都统制使，既
而诏止之。俄以其女为昭仪，眷倚益重。二年，拜尚书
左丞。顷之，进平章政事，封芮国公，赐同本朝人。四年，
迁右丞相，监修国史。六年，迁仪同三司，进拜左丞相，
改封密。受命出师，行尚书省事。泰和二年薨，年七十。
子《么查剌》，袭猛安。初议征讨，清臣主其事。既而领军
出征，虽屡获捷，而贪小利，遂致北边不宁者数岁，天
下尤之。